OpenLLM-France/wikimedia huggingface dataset:
# Ius

La Ius petita (Ѧ, ѧ) i la Ius gran (Ѫ, ѫ), també anomenades Ius, eren les lletres que representaven dues vocals nasals eslaves en els alfabets ciríl·lic arcaic i glagolític. Cadascuna podia ocórrer en forma iotitzada (Ѩ, ѩ, Ѭ, ѭ), com una lligadura amb la lletra I. En el Unicode 5.1 es van afegir la Ius acrònima (Ꙛ, ꙛ), la Ius petita tancada (Ꙙ, ꙙ) i la Ius petita tancada iotitzada (Ꙝ, ꙝ).
El nom de la lletra no implica la capitalització: les dues tenen majúscula i minúscula.
Fonèticament, la Ius petita representava una vocal anterior nasal, possiblement [ɛ̃], mentre que la Ius Gran representava una vocal posterior nasal, com la.
Totes les llengües eslaves modernes que utilitzen l'alfabet ciríl·lic han perdut les vocals nasals, fent a les Ius innecessàries.
La Ius Gran encara era part de l'alfabet búlgar fins a 1945. No obstant això, la vocal posterior nasal ja havia desaparegut de la llengua en aquest punt. Com a resultat d'això, hi havia incoherències en el seu ús, ja que la gent havia de memoritzar les convencions ortogràfiques per posar-la en el seu lloc etimològicament correcte. Hi ha alguns dialectes macedonis o búlgars prop de Tessalònica i Kastorià, al nord de Grècia que encara mantenen la pronunciació nasal, com per exemple: КъНде греНдеш, мило чеНдо?
A Rússia, la Ius petita va ser adaptada per representar la lletra iotitzada /ja/ я al mig o final d'una paraula, la moderna lletra я és una adaptació de la seva forma cursiva del segle xvii, consagrada per la reforma tipogràfics de 1708 (aquesta també és la raó per la qual la я en rus apareix sovint com ę en polonès; comparar el rus Пять, amb el polonès pięć).
En la Rússia soviètica, /ja/ я al mig o al final d'una paraula va ser adaptada per representar a la Ius petita.
En polonès, que és una llengua eslava escrita amb l'alfabet llatí, la lletra Ę (minúscula ę) té el valor fonètic de la Ius petita, mentre que Ą (minúscula ą) el de la Ius gran. Les formes iotitzades, mentrestant, s'escriuen ię i ią en polonès. Curiosament, els fonemes escrits ę i ą no són descendents històrics dels representats per la Ius gran i petita, sinó que es van desenvolupar quan es van barrejar les vocals nasals en polonès.
La Ius petita i la Jus Gran també es podien trobar en l'alfabet ciríl·lic romanès, utilitzades fins a aproximadament 1860.

## Referències

* ↑ omniglot.com
# Bandera Musqueam

La bandera Musqueam representa a la banda índia o primera nació Musqueam. La bandera segueeix el disseny de pal canadenc sobre un fons de color xarxet, formant visualment dues franges laterals de color xarxet i una de central blanca. Al centre s'hi mostra una punta de fletxa cara avall carregada amb un salmó saltant per sobre d'una xarxa, tot en color xarxet també.
Fou dissenyada per l'artista musqueam Susan Point, el qual també va ajudar a dissenyar la bandera de Nunavut
La bandera es va aixecar permanentment al campus de Vancouver de la Universitat de la Colúmbia Britànica durant una cerimònia pública el 25 de febrer de 2019. L'acte pretenia simbolitzar el compromís de la universitat d'afavorir la seva associació amb la nació Musqueam, ja que el campus de Vancouver es troba en territori Musqueam no cedit.

## Referències

* 1 2 «Raising the Musqueam Flag: Acknowledging the past, recognizing our future responsibilities» (en anglès). The University of British Columbia, 19-02-2019 [Consulta: 10 desembre 2021].
* ↑ Bramham, Daphne «Daphne Bramham: By reflecting the past, Susan Point's public art defines the urban landscape» (en anglès). Vancouver Sun, 17-03-2019 [Consulta: 10 desembre 2021].
* ↑ «Musqueam flag raised at UBC» (en anglès). The Salish Sea Sentinel [Consulta: 10 desembre 2021].
# Temporada 1973-1974 del Club Joventut Badalona

La temporada 1973-1974 va ser la 35a temporada en actiu del Club Joventut Badalona des que va començar a competir de manera oficial. La Penya va disputar la seva 18a temporada consecutiva a la màxima categoria del bàsquet espanyol, acabant la competició en la tercera posició, una posició per sota de l'aconseguida la temporada anterior. Aquesta temporada també va competir a la Copa Korac i va ser finalista de la Copa del Generalíssim.

## Resultats
### Copa Korac

Aquesta temporada l'equip va debutar a la Copa Korac, quedant eliminat en la lligueta de quarts de final. Abans de quedar eliminat, en les dues rondes prèvies havia eliminat el SP Federale (Suïssa) i el FC Porto (Portugal).

### Lliga espanyola

A la lliga espanyola finalitza en la tercera posició de 15 equips participants. En 28 partits disputats va obtenir un bagatge de 22 victòries, 1 empat i 5 derrotes, amb 2.478 punts a favor i 1.992 en contra (+486).

### Copa del Generalíssim

El Joventut va jugar la final d'aquesta edició de la Copa del Generalíssim, disputada a Alacant, amb el Reial Madrid CF, perdent per 87 a 85. Prèviament, es va desfer a quarts de l'UDR Pineda i a semifinals de l'Estudiantes.

## Plantilla

La plantilla del Joventut aquesta temporada va ser la següent:
* Club Joventut Badalona: plantilla 1973-74
* Jugadors
* Francesc Buscató
* Josep Maria Margall
* Enric Margall
* Narcís Margall
* Víctor Manuel Escorial
* Lluís Miguel Santillana
* Miguel Ángel Estrada
* Juan Ramon Fernández
* Joan Filbà
* Santiago Udaeta
* Antoni Ametller
* Ernest Delgado
* Lauro Mulà
* Jordi Cairó
* Manel Bosch
* Entrenador
* Josep Lluís i Cortés

## Referències

* ↑ «Korac Cup 1973-74» (en castellà). Linguasport. [Consulta: 28 abril 2018].
* ↑ «Liga española 1973-74» (en castellà). Linguasport. [Consulta: 29 abril 2018].
* ↑ «XXXVIII Copa del Generalísimo 1974» (en castellà). Linguasport. [Consulta: 26 abril 2018].
* ↑ «Història: Anys 70: El primer estranger arriba a Badalona». Penya.com. [Consulta: 30 abril 2018].
* ↑ «Spanish Clubs Rosters in C3 (1972-1975)» (en anglès). Linguasport. [Consulta: 30 abril 2018].
# Cap d'olla negre

Els caps d'olla negres (Globicephala) són un gènere de dues espècies de cetacis. El gènere forma part de la família dels delfínids, o dofins oceànics, tot i que el seu comportament s'assembla més al de les balenes, més grans. Les dues espècies són el cap d'olla negre d'aleta llarga (G. melas) i el cap d'olla negre d'aleta curta (G. macrorhynchus). Les dues espècies costen de distingir a alta mar.

## Característiques

Les dues espècies del gènere són delfínids de grans dimensions (de 5 a 7 metres de longitud i d'1 a 3 tones de pes), que es caracteritzen pel seu front bombat i per la presència de l'òrgan anomenat meló. Globicephala melas es distingeix pel seu cap gros, per la seva aleta dorsal ganxuda i pel seu color negre. Animal molt gregari, formant grans grups amb dofins i altres cetacis. Qualsevol objecte, per exemple el cadàver d'un rorqual o un banc de peixos, pot concentrar-los en gran nombre. L'altre cap d'olla negre és més petit i té les aletes més curtes. Ambdues espècies estan catalogades a la Llista Vermella de la UICN com a espècies amb dades insuficients per establir el risc.

## Taxonomia

* G. macrorhynchus
* G. melas

## Referències

* Wilson, Don; Reeder, DeeAnn, eds (2005). Mammal Species of the World (3a edició). Baltimore: Johns Hopkins University Press, 2 vols. (2142 pp.). ISBN 978-0-8018-8221-0. http://www.bucknell.edu/msw3/browse.asp?id=14300050 Arxivat 2012-10-13 a Wayback Machine..

## Enllaços externs

* Globicephala (como Globicephalus) a "Fauna ibèrica; mamífers". Ángel Cabrera Latorre. Any 1914. Facsímil electrònic.
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :
Viccionari
# Abeurada de calç

L'abeurada de calç o lletada de calç és una barreja de calç amb molta aigua. Els paletes la fan servir per a emblanquinar parets, unir o rejuntar peces de revestiment en una paret o en un paviment. Aquesta tasca s'anomena "passar abeurada" i és el darrer pas en la col·locació de rajoles, taulellets o tessel·les en un paviment o sobre una paret.

## Referències

* ↑ «GDLC - abeurada». [Consulta: 8 novembre 2021].
* ↑ «abeurada | enciclopedia.cat». [Consulta: 4 desembre 2024].
# Cédric Rosalen

Cédric Rosalen (Narbona, 10 d'abril de 1980 - Besiers, 9 de gener de 2024) va ser un jugador de rugbi a 15, que jugava a la posició de mig d'obertura a l'USAP de Perpinyà.

## Referències

* ↑ «Rugby - Décès de Cédric Rosalen : le Racing Narbonnais lui rendra un hommage XXL pour la réception de Périgueux» (en francès). [Consulta: 12 gener 2024].
# Amnistiaren Aldeko eta Errepresioaren Aurkako Mugimendua

Amnistiaren Aldeko eta Errepresioaren Aurkako Mugimendua (literalment i en català: Moviment Pro Amnistia i Antirrepresión), conegut també per les sigles ATA o Amnistia Ta Askatasuna, és un moviment popular d'Euskal Herria que treballa per l'amnistia i contra la repressió, nascut a mitjans del 2014, i que tot i situar-se en l'imaginari de l'esquerra abertzale, la critica molt durament. L'esquerra abertzale considera al moviment com una escissió.
Aquest moviment resumeix la seva visió de l'amnistia en dos punts: d'una banda, la llibertat i la repatriació de tots els presos polítics, deportats i refugiats; i per un altre, la superació de les causes que provoquen l'opressió nacional i social del País Basc. Aquest moviment reivindica el caràcter polític dels presos i preses que han sorgit en el conflicte basc i que són presos i preses polítiques, malgrat ser condemnats i condemnades per terrorisme.
Des del principi, la creació d’aquest moviment va provocar polèmica a l'esquerra nacionalista, ja que per primera vegada des de la dissolució d'Askatasuna i la creació dels Comitès d’Amnistia, no hi havia cap organització específica per treballar l’amnistia al País Basc. S'ha pronunciat contra la línia de l'esquerra abertzale, que té majoria en molts altres assumptes en matèria de presos.

## Referències

* 1 2 Amnistiaren Aldeko etaErrepresioaren Aurkako Mugimendua.Declaració [Consulta: 1r juliol 2021]
* 1 2 SA, Baigorri Argitaletxea. «ATA replica a los seis presos y se declara «fuera de la IA oficial»» (en castellà), 03-12-2015. [Consulta: 1r juliol 2021].
* 1 2 SA, Baigorri Argitaletxea. «Otegi: «ATA ya se situó fuera de la decisión de la mayoría»» (en castellà), 10-02-2017. [Consulta: 1r juliol 2021].

## Vegeu també

* Unió Ciutadana
* L'esquerra nacionalista
* Llibertat
* Comissió d’Amnistia
# Thoigné

Thoigné és un municipi francès situat al departament del Sarthe i a la regió de País del Loira. L'any 2007 tenia 164 habitants.

## Demografia
### Població

El 2007 la població de fet de Thoigné era de 164 persones. Hi havia 65 famílies de les quals 16 eren unipersonals (4 homes vivint sols i 12 dones vivint soles), 20 parelles sense fills, 25 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 87 habitatges, 64 eren l'habitatge principal de la família, 16 eren segones residències i 6 estaven desocupats. Tots els 86 habitatges eren cases. Dels 64 habitatges principals, 51 estaven ocupats pels seus propietaris, 12 estaven llogats i ocupats pels llogaters i 1 estava cedit a títol gratuït; 4 tenien dues cambres, 12 en tenien tres, 16 en tenien quatre i 32 en tenien cinc o més. 47 habitatges disposaven pel capbaix d'una plaça de pàrquing. A 26 habitatges hi havia un automòbil i a 33 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Thoigné el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 4 | 70 a 74 | 12 |
| 4 | 65 a 69 | 0 |
| 0 | 60 a 64 | 8 |
| 4 | 55 a 59 | 0 |
| 4 | 50 a 54 | 0 |
| 4 | 45 a 49 | 4 |
| 4 | 40 a 44 | 8 |
| 0 | 35 a 39 | 4 |
| 8 | 30 a 34 | 8 |
| 8 | 25 a 29 | 4 |
| 4 | 20 a 24 | 0 |
| 4 | 15 a 19 | 8 |
| 8 | 10 a 14 | 0 |
| 12 | 5 a 9 | 4 |
| 8 | 0 a 4 | 8 |

## Economia

El 2007 la població en edat de treballar era de 97 persones, 72 eren actives i 25 eren inactives. De les 72 persones actives 67 estaven ocupades (34 homes i 33 dones) i 5 estaven aturades (2 homes i 3 dones). De les 25 persones inactives 11 estaven jubilades, 9 estaven estudiant i 5 estaven classificades com a «altres inactius».

### Ingressos

El 2009 a Thoigné hi havia 65 unitats fiscals que integraven 155 persones, la mediana anual d'ingressos fiscals per persona era de 15.777 €.

### Activitats econòmiques

Dels 2 establiments que hi havia el 2007, 1 era d'una empresa de comerç i reparació d'automòbils i 1 d'una empresa d'hostatgeria i restauració.
L'any 2000 a Thoigné hi havia 14 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Thoigné a l'INSEE.
* Évolution et structure de la population Fitxa amb el detall de dades de Thoigné a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Fusobacteri

Els fusobacteris (Fusobacterium) són un gènere de bacteris, l'únic de la família de les fusobacteriàcies i del fílum dels fusobacteris. Són organismes gramnegatius filamentosos i anaeròbics.

## Referències

* ↑ Madigan M; Martinko J (editors).. Brock Biology of Microorganisms. 11ª ed.. Prentice Hall, 2005. ISBN 0-13-144329-1.
# President de la Nació Navajo

El càrrec de president de la Nació Navajo fou creat en 1991 després de la reestructuració del govern nacional de la Nació Navajo. El president i el vicepresident són escollits cada quatre anys.

## Presidents

| Nom | Inici mandat | Fi mandat | Vicepresident de la Nació Navajo |
| Peterson Zah | 15 de gener de 1991 | 10 de gener de 1995 | Marshall Plummer |
| Albert Hale | 10 de gener de 1995 | 19 de febrer de 1998 | Thomas Atcitty |
| Thomas Atcitty | 19 de febrer de 1998 | 23 de juliol de 1998 | Milton Bluehouse, Sr. |
| Milton Bluehouse, Sr. | 24 de juliol de 1998 | 12 de gener de 1999 | Frank Chee Willeto (des d'agosta de 1998) |
| Kelsey Begaye | 12 de gener de 1999 | 14 de gener de 2003 | Taylor McKenzie |
| Joe Shirley, Jr. | 14 de gener de 2003 | 11 de gener de 2011 | Frank Dayish, Jr. (2003-2007) Ben Shelly (2007-2011) |
| Ben Shelly | 11 de gener de 2011 | Present | Rex Lee Jim |

## Referències

* ↑ «Democracy Era Begins For Largest U.S. Tribe». New York Times, 17-01-1991 [Consulta: 7 juliol 2012].
* 1 2 «President-elect Albert Hale Plans Changes For Navajos». Associated Press. Kingman Daily Miner, 09-01-1995 [Consulta: 9 juliol 2012].
* 1 2 Becenti, Deenise «With Law on Heels, Navajo Boss Quits; Hale Steps Down As Navajo Boss». Salt Lake Tribune, 20-02-1998 [Consulta: 9 juliol 2012].
* 1 2 «Navajo name new present - again; Bluehouse appointed». Associated Press. Kingman Daily Miner, 26-07-1998 [Consulta: 9 juliol 2012].
* 1 2 Rushlo, Michelle «Navajo inauguration is all-day event». Associated Press. Eugene Register-Guard (page 3A), 12-12-1999 [Consulta: 9 juliol 2012].
* ↑ «Navajo inauguration is all-day event». Indianz.com, 08-01-2003 [Consulta: 9 juliol 2012]. Arxivat 2013-01-26 at Archive.is «Còpia arxivada». Arxivat de l'original el 2013-01-26. [Consulta: 6 juliol 2014].
# Karl Schnabl

Karl Schnabl (Villach, 8 de març de 1954) és un saltador d'esquí austríac, ja retirat, que va competir durant la dècada de 1970.
El 1976 va prendre part en els Jocs Olímpics d'Hivern d'Innsbruck, on va disputar dues proves del programa de salt amb esquís. En la prova del salt llarg guanyà la medalla d'or, primera aconseguida per un saltador austríac en la història dels Jocs Olímpics. En la del salt curt va guanyar la medalla de bronze, en acabar rere els alemanys Hans-Georg Aschenbach i Jochen Danneberg.
En el seu palmarès també destaca una medalla de bronze al Campionat del món de vol amb esquís de 1975. Al Torneig dels Quatre Trampolins fou segon el 1976 i tercer el 1975, i guanyà tres proves. Fou campió nacional de salt curt entre 1975 i 1977.
Una vegada retirat se centrà en els estudis de medicina, llicenciant-se per la Universitat d'Innsbruck el 1984 i especialitzant-se en medicina esportiva.

## Referències

* 1 2 3 «Olympedia – Karl Schnabl». [Consulta: 31 març 2022].
* ↑ «SCHNABL Karl - Athlete Information». [Consulta: 31 març 2022].
# Thol-lès-Millières

Thol-lès-Millières és un municipi francès situat al departament de l'Alt Marne i a la regió del Gran Est. L'any 2007 tenia 39 habitants.

## Demografia
### Població

El 2007 la població de fet de Thol-lès-Millières era de 39 persones. Hi havia 20 famílies de les quals 8 eren unipersonals (4 homes vivint sols i 4 dones vivint soles), 8 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 24 habitatges, 20 eren l'habitatge principal de la família, 3 eren segones residències i 1 estava desocupat. 22 eren cases i 2 eren apartaments. Dels 20 habitatges principals, 18 estaven ocupats pels seus propietaris, 1 estava llogat i ocupat pels llogaters i 1 estava cedit a títol gratuït; 1 tenia dues cambres, 6 en tenien tres, 5 en tenien quatre i 8 en tenien cinc o més. 18 habitatges disposaven pel capbaix d'una plaça de pàrquing. A 13 habitatges hi havia un automòbil i a 6 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Thol-lès-Millières el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 4 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 0 | 40 a 44 | 4 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 4 |
| 4 | 20 a 24 | 0 |
| 4 | 15 a 19 | 4 |
| 0 | 10 a 14 | 0 |
| 4 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 20 persones, 14 eren actives i 6 eren inactives. De les 14 persones actives 13 estaven ocupades (7 homes i 6 dones) i 1 aturada (1 home). De les 6 persones inactives 2 estaven jubilades i 4 estaven classificades com a «altres inactius».

### Activitats econòmiques

Els 2 establiments que hi havia el 2007 eren d'empreses de construcció.
L'únic servei als particulars que hi havia el 2009 era una fusteria.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Thol-lès-Millières a l'INSEE.
* Évolution et structure de la population Fitxa amb el detall de dades de Thol-lès-Millières a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Fibrobàcters

Els fibrobàcters (Fibrobacter) són un petit gènere de bacteris que inclou els principals bacteris del rumen, que permeten la degradació de la cel·lulosa vegetal en els animals remugants. És l'únic gènere del seu fílum, Fibrobacteres. El gènere Fibrobacter fou separat del gènere Bacteroides el 1988.
Filogenèticament, el grup més proper és el del gemmatimonadets (veure grup FCB), segons algunes anàlisis genòmics i l'ARNr 16S.

## Referències

* ↑ Montgomery L; Flesher B; Stahl D. «Transfer of Bacteroides succinogenes (Hungate) to Fibrobacter gen. nov. as Fibrobacter succinogenes comb. nov. and description of Fibrobacter intestinalis sp. nov.». Int. J. Syst. Bacteriol., 38, 1988, pàg. 430–435.
* Holt JG (editor). Bergey's Manual of Determinative Bacteriology. 9a ed.. Williams & Wilkins, 1994. ISBN 0-683-00603-7.

## Enllaços externs

* List of Prokaryotic Names with Standing in Nomenclature - Genus Fibrobacter Arxivat 2006-03-11 a Wayback Machine.
* Systema Naturae 2000 Classification: Phylum Fibrobacteres Arxivat 2006-03-14 a Wayback Machine.
# Marshall Plummer

Marshall Paul Plummer (25 de febrer de 1948 – 25 de març de 2010) fou el primer vicepresident de la Nació Navajo, servint de 1991 a 1995, sota la presidència de Peterson Zah. Va morir el 25 de març de 2010 després d'haver-se-li diagnosticat la fase terminal d'una malaltia pulmonar. Fou esmenat en un article al Farmington Daily Times.

## Referències

* ↑ «Democracy Era Begins For Largest U.S. Tribe». New York Times, 17-01-1991 [Consulta: 7 juliol 2012].
* ↑ «President-elect Albert Hale Plans Changes For Navajos». Associated Press. Kingman Daily Miner, 09-01-1995 [Consulta: 9 juliol 2012].
* ↑ «First-ever Navajo Nation Vice President Plummer dies». Arxivat de l'original el 2010-03-29. [Consulta: 6 juliol 2014].
* ↑ First-ever Navajo Nation vice president dies
# Behra-Porsche

Behra-Porsche va ser un constructor francès de cotxes per competicions automobilístiques que va arribar a disputar curses a la Fórmula 1.
Behra-Porsche la va fundar el pilot Jean Behra que junt amb Valerio Colotti van construir uns monoplaces amb els quals van arribar a competir al campionat del món de la Fórmula 1. Van intentar debutar amb Maria Teresa de Filippis al GP de Mònaco de la temporada 1959 però no va arribar a qualificar-se per disputar la cursa.
El 7 de febrer del 1960 van debutar amb Masten Gregory al GP de l'Argentina on va finalitzar en dotzena posició.
Només van disputar una altra cursa, el 4 de setembre, el GP d'Itàlia, de la mà del pilot Fred Gamble, que va finalitzar en desè lloc.

## Resultats a la F1

| Any | Pilot | 1 | 2 | 3 | 4 | 5 | 6 | 7 | 8 | 9 | 10 | Posició | Punts |
| 1960 | Masten Gregory i Fred Gamble | ARG 15 | MON | 500 | HOL | BEL | FRA | GBR | POR | ITA Ret | USA | - | 0 |

## Palmarès a la F1

* Curses: 2
* Victòries: 0
* Podiums: 0
* Punts: 0

## Referències

* ↑ «JEAN BEHRA - frustrated ambition» (en anglès). maseraticlub.co.uk. Arxivat de l'original el 2013-01-06.
* ↑ «Porsche racing cars, 1953 to 1975» (en anglès). Veloce.
* ↑ «Mujeres en la historia de la Fórmula 1» (en castellà). Wubira. Arxivat de l'original el 2016-03-29. [Consulta: 2 juliol 2017].
* ↑ «GP Argentina 1960» (en anglès). formula1.com. Arxivat de l'original el 2014-12-22. [Consulta: 2 juliol 2017].
* ↑ «GP Italia 1960» (en anglès). formula1.com. Arxivat de l'original el 2014-12-22. [Consulta: 2 juliol 2017].